**KLAIPĖDOS RAJONO SAVIVALDYBĖS TARYBA**

**SPRENDIMAS**

**DĖL PASTATO SU KITAIS INŽINERINIAIS STATINIAIS (DUOMENYS NESKELBTINI), klaipėdos r. PIRKIMO SAVIVALDYBĖS NUOSAVYBĖN**

2023 m. rugsėjo d. Nr. T11-

Gargždai

Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 6 straipsnio 12 punktu, 15 straipsnio 4 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašu, patvirtintu Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“, Klaipėdos rajono savivaldybės tarybos 2023 m. gegužės 4 d. sprendimu Nr. T11-138 „Dėl pastato su kitais inžineriniais statiniais *(duomenys neskelbtini)*, Klaipėdos r. pirkimo“, atsižvelgdama į pastato su kitais inžineriniais statiniais *(duomenys neskelbtini)*, Klaipėdos r., pirkimo neskelbiamų derybų būdu komisijos sudarymo ir jos darbo reglamento patvirtinimo, sudarytos Klaipėdos rajono savivaldybės administracijos direktoriaus 2023 m. gegužės 17 d. įsakymu Nr. AV-1167 „Dėl pastato su kitais inžineriniais statiniais *(duomenys neskelbtini)*, Klaipėdos r., pirkimo neskelbiamų derybų būdu komisijos sudarymo ir jos darbo reglamento patvirtinimo“, 2023 m. rugsėjo 6 d. protokolą Nr. A6-397 , n u s p r e n d ž i a:

1. Pirkti Klaipėdos rajono savivaldybės nuosavybėn S. G. ir E. G. *(duomenys neskelbtini)* nuosavybės teise priklausantį nekilnojamąjį turtą - pastatą (Sveikatingumo kompleksą, unikalus Nr. *(duomenys neskelbtini)*, bendras plotas −539,23 kv. m) su kitais inžineriniais statiniais (Kiemo statiniai (kiemo aikštelė), unikalus Nr. *(duomenys neskelbtini)*), esantį adresu *(duomenys neskelbtini)*, Klaipėdos r. už 127 500 (šimtą dvidešimt septynis tūkstančius penkis šimtus) Eur savarankiškosios savivaldybių funkcijoms vykdyti (socialinių paslaugų teikimo užtikrinimas planuojant ir organizuojant socialines paslaugas, kontroliuojant bendrųjų socialinių paslaugų ir socialinės priežiūros kokybę, taip pat socialinių paslaugų įstaigų steigimas ir išlaikymas).

2. Įgalioti Klaipėdos rajono savivaldybės administracijos Statybos ir infrastruktūros skyriaus Turto valdymo poskyrio vedėją Aidą Indzelę pasirašyti 1 punkte minimo turto pirkimo−pardavimo sutartį.

Šis sprendimas per vieną mėnesį nuo jo įteikimo ar pranešimo suinteresuotai šaliai apie viešojo administravimo subjekto veiksmus (atsisakymą atlikti veiksmus) dienos gali būti skundžiamas Lietuvos administracinių ginčų komisijos Klaipėdos apygardos skyriui(Herkaus Manto g. 37, LT-92236, Klaipėda)arba Regionų apygardos administracinio teismo Klaipėdos rūmams (Galinio Pylimo g. 9, LT-91230 Klaipėda) Lietuvos Respublikos administracinių bylų teisenos įstatymo nustatyta tvarka.

Savivaldybės meras

TEIKIA: Savivaldybės meras B. Markauskas

PARENGĖ: V. Selmistraitienė

SUDERINTA:

K. Vainienė

D. Beliokaitė

V. Jasas

J. Kitra

S. Karbauskas

I. Gailiuvienė

V. Valantinas

A. Indzelė

B. Markauskas

**AIŠKINAMASIS RAŠTAS**

**DĖL TARYBOS SPRENDIMO „DĖL PASTATO SU KITAIS INŽINERINIAIS STATINIAIS (DUOMENYS NESKELBTINI), klaipėdos r. PIRKIMO SAVIVALDYBĖS NUOSAVYBĖN**

**“ PROJEKTO**

2023-09-13

1. **Parengto sprendimo projekto tikslai, uždaviniai (ko šiuo sprendimu norima pasiekti):**

Pirkti Klaipėdos rajono savivaldybės nuosavybėn S. G. ir E. G. *(duomenys neskelbtini)* nuosavybės teise priklausantį nekilnojamąjį turtą - pastatą (Sveikatingumo kompleksą, unikalus Nr. *(duomenys neskelbtini)*, bendras plotas −539,23 kv. m) su kitais inžineriniais statiniais (Kiemo statiniai (kiemo aikštelė), unikalus Nr. *(duomenys neskelbtini)*), esantį adresu *(duomenys neskelbtini)*, Klaipėdos r. už 127 500 (šimtą dvidešimt septynis tūkstančius penkis šimtus) Eur, notaro paslaugas apmokant pardavėjui pas savo pasirinktą notarą.

**2. Kaip šiuo metu yra teisiškai reglamentuojami projekte aptariami klausimai:**

Lietuvos Respublikos vietos savivaldos 6 straipsnio 12 punktu, kuris numato, kad savarankiškoji savivaldybės funkcija yra socialinių paslaugų teikimo užtikrinimas planuojant ir organizuojant socialines paslaugas, kontroliuojant bendrųjų socialinių paslaugų ir socialinės priežiūros kokybę, taip pat socialinių paslaugų įstaigų steigimas ir išlaikymas.

Lietuvos Respublikos vietos savivaldos 15 straipsnio 4 dalimi, kuri numato, kadjeigu teisės aktuose yra nustatyta papildomų įgaliojimų savivaldybei, sprendimų dėl tokių įgaliojimų vykdymo priėmimo iniciatyva, neperžengiant nustatytų įgaliojimų, priklauso savivaldybės tarybai.

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, kuris numato, kad savivaldybė turtą įgyja pagal sandorius.

**3. Kokios siūlomos naujos teisinio reguliavimo nuostatos ir kokių teigiamų rezultatų laukiama:**

Naujos teisinio reguliavimo nuostatos nesiūlomos. Teigiamas rezultatas – pritarus sprendimo projektui, būtų atliekamas Tarybos sprendimo 1 punkte nurodyto nekilnojamojo turto pirkimas už suderėtą kainą. Įsigijus nekilnojamą turtą, jis būtų perduotas sutrikusio intelekto žmonių globos bendrijai „Gargždų viltis“, kuri įsteigtų grupinio gyvenimo namus – trumpalaikę / ilgalaikę socialinę globą teikiančią socialinės globos įstaigą, kurioje bendruomenėje atskirose patalpose (name, bute) namų aplinkoje gyventų iki 10 nesavarankiškų ar iš dalies savarankiškų asmenų. Grupinio gyvenimo namų gyventojams socialinės, sveikatos priežiūros, užimtumo, švietimo, kultūros ir kitos paslaugos organizuojamos ir teikiamos bendruomenėje.

**4. Galimos neigiamos pasekmės priėmus siūlomą Savivaldybės tarybos sprendimą ir kokių priemonių būtina imtis, siekiant išvengti neigiamų pasekmių:**

Priėmus siūlomą savivaldybės tarybos sprendimą neigiamų pasekmių nebus.

**5. Ar sprendimo projektas neprieštarauja Lietuvos Respublikos lygių galimybių įstatymui ir atitinka lygių galimybių principus:**

Sprendimo projektas neprieštarauja Lietuvos Respublikos lygių galimybių įstatymui ir atitinka lygių galimybių principus.

**6. Kokius teisės aktus būtina pakeisti ar panaikinti, priėmus teikiamą Savivaldybės tarybos sprendimą:**

Priėmus siūlomą savivaldybės tarybos sprendimą teisės aktų pakeisti, panaikinti nereikės.

**7. Projekto rengimo metu gauti specialistų vertinimai ir išvados, konsultavimosi su visuomene metu gauti pasiūlymai ir motyvuotas vertinimas (atsižvelgta ar ne):**

2023 m. rugpjūčio 16 d. „UAB „OBER HAUS“ nekilnojamojo turto vertinimo ataskaita Nr. 111060 VAT\_2023 RGR PALA, kurioje pastatas (Sveikatingumo kompleksas, unikalus Nr. *(duomenys neskelbtini)*, bendras plotas −539,23 kv. m) su kitais inžineriniais statiniais (Kiemo statiniai (kiemo aikštelė), unikalus Nr. *(duomenys neskelbtini)*, esantis adresu *(duomenys neskelbtini)*., Klaipėdos r. yra įvertintas 116 000 Eur.

**8. Sprendimo įgyvendinimui reikalingos lėšos (ekonominiai apskaičiavimai), finansavimo šaltiniai:**

Tarybos sprendimo 1 punkte nurodyto nekilnojamojo turto už ne daugiau kaip 10 procentų didesnę kainą nei nepriklausomo turto vertintojo nustatyta turto rinkos vertė pirkimas būtų vykdomas iš Klaipėdos rajono savivaldybės 2022-2024 m. strateginio veiklos plano 9 programos „2022-2024 metų savivaldybės valdymo ir pagrindinių funkcijų vykdymo programos tikslų, uždavinių ir priemonių asignavimų suvestinė“ priemonės „Nekilnojamojo turto įsigijimas viešųjų poreikių tenkinimui“.

**9. Kiti autoriaus nuomone, reikalingi pagrindimai, skaičiavimai ir paaiškinimai:**

Savivaldybė 2022 m. vasario 1 d. gavo Sutrikusio intelekto žmonių globos bendrijos „Gargždų viltis“ (toliau – Gargždų viltis) raštą „Dėl pastato įrengimo ir pritaikymo grupinio gyvenimo namams“. Gargždų viltis pirmininkė rašte nurodo, kad Gargždų viltis Klaipėdos rajone veikia jau 21 metai ir yra pasirengusi aktyviai dalyvauti rajono gyventojams teikiant būtinas socialines paslaugas ir steigti grupinio gyvenimo namus. Savo rašte taip pat nurodo, kad jau yra apžiūrėję ir įvertinę pastatą, esantį *(duomenys neskelbtini)*, Klaipėdos r. Pastatas yra saugioje teritorijoje, aptvertas tvora, turi sodą. Pastatas yra tvarkingas, reikalingas būtų tik kosmetinis remontas. Grupinio gyvenimo namų gyventojai galėtų mokytis savarankiškumo, turėti šiltnamį, lysvių, patys gamintų maistą. Šalia yra kultūros centras, parduotuvė, žaidimų ir sporto aikštelė. Gargždų viltis pirmininkė prašo Savivaldybės spręsti dėl pastato įsigijimo ir socialinių paslaugų šiame pastate teikimo.

Savivaldybė 2022 m. birželio 7 d. gavo S. G. *(duomenys neskelbtini)* raštą (pastato savininko), kuriame nurodoma, kad S. G. *(duomenys neskelbtini* ) sutinka parduoti pastatą su kitais inžinieriniais statiniais.

Savivaldybės 2022 m. socialinių paslaugų plane, patvintame Klaipėdos rajono savivaldybės tarybos 2022 m. sausio 27 d. sprendimu Nr. T11-31 „Dėl Klaipėdos rajono savivaldybės 2022 m. socialinių paslaugų plano patvirtinimo“, yra suplanuota įkurti grupinio gyvenimo namus (šiuo metu tokia paslauga Savivaldybėje nėra teikiama), suteikiant galimybę neįgaliesiems gauti paslaugas, atitinkančias jų poreikius ir skatinančias išlaikyti savarankiškumą. Pažymėtina, kad 2021 m. atlikta poreikio ir galimybių analizė, kurios metu buvo nustatyta, kad Savivaldybė turėtų spręsti klausimą dėl grupinio gyvenimo namų steigimo arba rasti galimybę remti finansiškai nevyriausybines organizacijas joms išreiškus norą tokias paslaugas teikti.

Klaipėdos rajono savivaldybės tarybos 2023 m. gegužės 4 d. sprendime Nr. T11-138 „Dėl pastato su kitais inžineriniais statiniais *(duomenys neskelbtini)*, Klaipėdos r. pirkimo” yra numatyta, kad nekilnojamojo Turto pirkimą organizuoti už ne daugiau kaip 10 procentų didesnę kainą nei nepriklausomo turto vertintojo nustatyta turto rinkos vertė. 2023 m. rugpjūčio 16 UAB „OBER HAUS“ nekilnojamojo turto vertinimo ataskaitoje Nr. 111060 VAT\_2023 RGR PALA, pageidaujamas pirkti turtas yra įvertintas 116 000 Eur. Klaipėdos rajono savivaldybės administracijos direktoriaus 2023 m. gegužės 17 d. įsakymu Nr. AV-1167 „Dėl pastato su kitais inžineriniais statiniais *(duomenys neskelbtini*), Klaipėdos r., pirkimo neskelbiamų derybų būdu komisijos sudarymo ir jos darbo reglamento patvirtinimo“, 2023 m. rugsėjo 6 d. posėdžio metu, komisijai pavyko susiderėti su nekilnojamojo turto savininku S. G. *(duomenys neskelbtini*) dėl parduodamo turto kainos. S. G. *(duomenys neskelbtini*) sutiko parduoti už 127 500 Eur bei apmokėti notarinės pirkimo sutarties sudarymo išlaidas, sutartį sudaryti pas jo pasirinktą notarą.

Įsigijus pastatą (Sveikatingumo kompleksas, unikalus Nr. *(duomenys neskelbtini*), bendras plotas - 539,23 kv. m.) su kitais inžinieriniais statiniais (Kiemo statiniai (kiemo aikštelė)), unikalus Nr. *(duomenys neskelbtini*)), esančius adresu *(duomenys neskelbtini*), Klaipėdos r. sav., būtų galimybė jį pritaikyti grupinio gyvenimo namų steigimui ir socialinių paslaugų teikimui.

Įsigijus pastatą, Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 6 straipsnio 3 punktu, 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu, 2 dalies 4 punktu ir 4 dalimi, pastatą panaudos pagrindais valdyti perduos Gargždų viltis.

**10. Sprendimo projekto iniciatoriai (institucija, asmenys ar piliečių įgalioti atstovai) ir rengėjai:** Sprendimo projekto iniciatorius Klaipėdos rajono savivaldybės administracijos Sveikatos ir socialinės apsaugos skyrius, rengėjaStatybos ir infrastruktūros skyriaus Turto valdymo poskyrio specialistė Virginija Selmistraitienė.

Statybos ir infrastruktūros skyriaus

Turto valdymo poskyrio specialistė Virginija Selmistraitienė